ശ്രീനിധി ഷെട്ടി

ഒരു ഇന്ത്യൻ മോഡലും സിനിമാ നടിയും സൗന്ദര്യമത്സര ടൈറ്റിൽഹോൾഡറുമാണ് ശ്രീനിധി രമേഷ് ഷെട്ടി (ജനനം: ഒക്ടോബർ 21, 1991). 2016 ലെ മിസ് ദിവാ മത്സരത്തിൽ മിസ് സൂപ്പർനാഷണൽ ഇന്ത്യയായി കിരീടമണിഞ്ഞു. പിന്നീട് മിസ് സൂപ്പർനാഷണൽ 2016 ൽ ഇന്ത്യയെ പ്രതിനിധീകരിച്ചുകൊണ്ട് ശ്രീനിധി പങ്കെടുത്തു. ഈ കിരീടം നേടിയ രണ്ടാമത്തെ ഇന്ത്യൻ പ്രതിനിധിയാണ് ശ്രീനിധി ഷെട്ടി. പിന്നീട് കന്നഡ, തമിഴ് സിനിമകളിൽ അഭിനേത്രിയായി പ്രവർത്തിച്ചുവരുന്നു. കന്നഡ, തമിഴ് സിനിമകളിൽ അഭിനയിച്ചുവരുന്നു.

 ആദ്യകാല ജീവിതവും വിദ്യാഭ്യാസവും 
1991 ഒക്ടോബർ 21 ന്  തുളു സംസാരിക്കുന്ന തുളുവ ബണ്ട് കുടുംബത്തിലാണ് ശ്രീനിധി രമേശ് ഷെട്ടി ജനിച്ചത്.   ശ്രീനിധിയുടെ മാതാപിതാക്കൾ കർണാടക സംസ്ഥാനത്തു നിന്നുള്ളവരാണ്. പിതാവ് രമേഷ് ഷെട്ടി മുൽക്കി എന്ന പട്ടണത്തിൽ നിന്നുള്ളതാണ്. കിന്നഗൊള്ളിയിലെ തലിപ്പാടി ഗുത്തു എന്ന സ്ഥലത്തുനിന്നുള്ളതാണ് അവളുടെ അമ്മ കുശല.  ശ്രീ നാരായണ ഗുരു ഇംഗ്ലീഷ് മീഡിയം സ്കൂളിൽ നിന്ന് പ്രാധമിക വിദ്യാഭ്യാസം നേടി. പിന്നീട് സെന്റ് അലോഷ്യസ് പ്രീ-യൂണിവേഴ്സിറ്റി കോളേജിൽ പ്രീ-യൂണിവേഴ്സിറ്റി കോഴ്സും ശ്രീനിധി ഷെട്ടി പഠിച്ചു. അതിനുശേഷം ബാംഗ്ലൂരിലെ ജെയിൻ യൂണിവേഴ്‌സിറ്റിയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദം കരസ്ഥമാക്കി. 

 സൗന്ദര്യമത്സരം 
2012 ൽ ക്ലീൻ ആന്റ് ക്ലിയർ- സ്പോൺസർ ചെയ്ത ഫ്രഷ് ഫെയ്സ് മത്സരത്തിൽ ശ്രീനിധി പങ്കെടുത്തു. ആ മത്സരത്തിലെ ആദ്യ അഞ്ച് ഫൈനലിസ്റ്റുകളിൽ ഒരാളായിരുന്നു.  പിന്നീട്, 2015 ൽ മണപ്പുറം മിസ്സ് സൗത്ത് ഇന്ത്യ മത്സരത്തിൽ പങ്കെടുക്കുകയും മിസ് കർണാടക, മിസ് ബ്യൂട്ടിഫുൾ സ്മൈൽ എന്നീ കിരീടങ്ങൾ നേടുകയും ചെയ്തു.  പിന്നീട് മണപ്പുറം മിസ്സ് ക്വീൻ ഓഫ് ഇന്ത്യ മത്സരത്തിൽ പങ്കെടുത്തു.   ആക്സെഞ്ചറിൽ ജോലി ചെയ്യുമ്പോൾ തന്നെ മോഡലായും ജോലി ചെയ്തു.  

2016 ലെ മിസ് ദിവാ 2016 സൗന്ദര്യമത്സരത്തിൽ പങ്കെടുത്തു, അവിടെ ഫൈനലിസ്റ്റായി തിരഞ്ഞെടുക്കപ്പെടുകയും മിസ് സൂപ്പർനാഷണൽ ഇന്ത്യ 2016 കിരീടം നേടുകയും ചെയ്തു.   ഈ മത്സരത്തിൽ പുഞ്ചിരി, ശരീരം, ഫോട്ടോജെനിക് മുഖം എന്നിവയ്ക്കായി മൂന്ന് സബ്ടൈറ്റിലുകളും ശ്രീനിധി ഷെട്ടി നേടി. മിസ് സൂപ്പർനാഷണൽ 2016 അന്താരാഷ്ട മത്സരത്തിൽ അവർ ഇന്ത്യയെ പ്രതിനിധീകരിച്ചു.  2016 ഡിസംബർ 2 ന് പോളണ്ടിലെ ക്രിനിക്ക-സദ്രോജിലെ മുനിസിപ്പൽ സ്പോർട്സ് ആന്റ് റിക്രിയേഷൻ സെന്ററിൽ വച്ച് നടന്ന ചടങ്ങിൽ ഈ മത്സരത്തിന്റെ മുൻവിജയിയായ പരാഗ്വേയിലെ  സ്റ്റെഫാനിയ സ്റ്റെഗ്മാൻ ശ്രീനിധി ഷെട്ടിയെ മിസ് സൂപ്പർനാഷണൽ 2016 ആയി കിരീടം അണിയിച്ചു. മത്സരത്തിൽ മിസ് സൂപ്പർനാഷണൽ ഏഷ്യ, ഓഷ്യാനിയ 2016 എന്നീ കിരീടങ്ങളും അവർ നേടി.  

മിസ് സൂപ്പർനാഷണൽ 2016 ആയിരുന്ന കാലത്ത് ശ്രീനിധി യുണൈറ്റഡ് അറബ് എമിറേറ്റ്സ്,  ഫ്രാൻസ്,  ജപ്പാൻ,  സിംഗപ്പൂർ,  തായ്ലൻഡ്,  സ്ലൊവാക്യ , പോളണ്ട്, ഇന്ത്യ എന്നീ രാജ്യങ്ങളിൽ നിരവധി യാത്രകൾ നടത്തി.   

 അഭിനയം 
മിസ് സൂപ്പർനാഷണൽ കിരീടം നേടിയ ശേഷം ശ്രീനിധിക്ക് സിനിമകളിൽ അഭിനയിക്കാനുള്ള വിവിധ ഓഫറുകൾ ലഭിച്ചു.  2018 ൽ കെജിഎഫ് എന്ന പീരിയഡ് ആക്ഷൻ ചിത്രത്തിലൂടെയാണ് അഭിനയരംഗത്തേക്ക് പ്രവേശിച്ചത്.   അക്കാലത്ത് കന്നഡ സിനിമയിലെ ഏറ്റവും ഉയർന്ന ബജറ്റ് ചിത്രമായിരുന്നു പ്രശാന്ത് നീൽ സംവിധാനം ചെയ്ത കെജിഎഫ്.  ചിത്രത്തിന്റെ തുടർച്ചയായ കെ‌ജി‌എഫ്: ചാപ്റ്റർ 2 ൽ ശ്രീനിധിക്ക് ഒരു പ്രധാന വേഷമുണ്ട്.  വിക്രമിനൊപ്പം 'കോബ്ര' എന്ന തമിഴ് ചിത്രത്തിലും അവർ അഭിനയിച്ചിട്ടുണ്ട്.   

 ഫിലിമോഗ്രാഫി 
+ കീ  ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു 
 വർഷം  ഫിലിം  റോൾ (കൾ)  ഭാഷ  കുറിപ്പുകൾ  അവലംബം 2018  കെ‌ജി‌എഫ്: അധ്യായം 1  റീന ദേശായി  കന്നഡ  അരങ്ങേറ്റം    2022  കെ.ജി.എഫ്: അധ്യായം 2    2020  കോബ്ര  ഭാവന മേനോൻതമിഴ്ചിത്രീകരണം 

 അവാർഡുകളും നാമനിർദ്ദേശങ്ങളും 
 വർഷം  ഫിലിം  അവാർഡ്  വിഭാഗം  ഫലം  2019  കെ‌ജി‌എഫ്: അധ്യായം 1  സിമാ അവാർഡുകൾ  മികച്ച സ്ത്രീ പുതുമുഖം നാമ നിർദ്ദേശം ഫിലിംഫെയർ അവാർഡ് സൗത്ത്  മികച്ച സ്ത്രീ പുതുമുഖം നാമ നിർദ്ദേശം

 അവലംബങ്ങൾ 

 ബാഹ്യ ലിങ്കുകൾ 



 കുറിപ്പുകൾ 

വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:കന്നഡചലച്ചിത്ര നടിമാർ
വർഗ്ഗം:1992-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ